Sasolburg: Betogers bestorm polisiestasieBetogers hardloop weg vir die polisie in Zamdela, Sasolburg Foto: Deon van Zyl Betogers in Zamdela, Sasolburg, het Dinsdag probeer om ŉ polisiestasie af te brand. “Die polisie het van rubberkoeëls en waterkanonne gebruik gemaak om die betogers uit mekaar te dryf,” het konst. Lebohang Mareletsa, woordvoerder van die polisie in die Vrystaat, gesê. Polisievoertuie is ook beskadig en ruite by die stasie is gebreek. ŉ Groep jongmense het ŉ informele winkel aan die brand gesteek, maar inwoners kon die brand blus. Teen middagete het meeste betogers verdaag, maar ander het steeds in groepe rondgestaan en die strate dopgehou. Sommige het gesê dat hulle ná middagete weer sou vergader. Die geweld, wat Sondag uitgebreek het, is aangevuur deur planne om Sasolburg met die Ngwathe plaaslike munisipaliteit te laat saamsmelt. Klik hier om foto’s van die geweld in Sasolburg te sien. Lees ook: Foto’s: Situasie vererger in Sasolburg Honderde vas vir Sasolburg-protes Sasolburg-betogings: Polisie aangeval Talle skole in Sasolburg gesluit Talle vas ná Sasolburg-chaos